เปนร้านที่ผมกินมาตั้งแต่สมัยอยู่มหาวิทยาลัย ก็ร่วม 6-7 ปีได้แล้วมั้งครับ กินตั้งแต่สาขาเดียว จนตอนนี้มีมากมาย และสาขาแรกก็ปิดไปแล้ว

มาว่าที่สาขาเทอร์มินอลกันดีกว่าครับ ร้านอยู่ชั้นเดียวกับฟู้ดคอร์ต เดินเข้าไปสุดเลยครับจะเจอ เป็นร้านบุฟเฟต์ยากินิกุ แต่เหมือนจะมี a-la-carte ด้วย และที่เจ๋งไปกว่านั้น คือมีเคาเตอร์สำหรับนั่งทานคนเดียวด้วยครับ 

ที่นี่ต่างจากสาขาอื่นตรงที่ใช้เตาไฟฟ้า ย่างกันบนกระทะ ไม่ได้ใช้เตาถ่านย่างบนตะแกรงเหมือนก่อน แต่แบบกระทะ ย่างกับเนย ผมว่ากระทะก็ไหม้เร็วเหมือนกันนะครับ ระบบดูดควันก็ทำได้ดีอยู่ แต่เนื้อย่างมันต้องเตาถ่านเตาตะแกรงสิครับ เรื่องเตาย่างร้านนี้ผมไม่ค่อยชอบครับ

เมนูบุฟเฟต์ รวมน้ำและขนมหวาน เนื้อสัตว์พวก เนื้อ หมู กุ้ง หอยแมลงภู่ หมึก  รวมทั้งผักและเครื่องเคียง มีตู้แช่ให้เดินไปหยิบเองครับ ปกติจะเสิร์ฟตามสั่ง แบบนี้ก็ดีเหมือนกันไม่ต้องรอนาน ของเติมตลอด ผมชอบเนื้อสันกับเนื้อโจ คารุบิ นอกนั้นก็ทานได้เรื่อย ๆ

ที่ชอบที่สุดสำหรับร้านนี้คงเป็นน้ำจิ้มครับ รสชาติดีเลย ทานกับเนื้อเข้ากั๊น เข้ากัน นอกจากน้ำจิ้มดั้งเดิมยังมีน้ำจิ้มซีฟู้ดด้วยครับ ก็เหมาะกับคนไทยดี 

ของหวานจะเป็นพวกเฉาก๊วย กับฟรุตสลัด และก็ไอศกรีมรสชาติต่าง ๆ ผมชอบรสฝรั่งบ๊วย แปลกดี 

ราคาอยู่ที่ 450 net แล้ว รสชาติทุกอย่างก็เหมือน ๆ เคย แต่คุณภาพเนื้อลดลงครับ น้ำจิ้มยังอร่อย แต่ไม่ชอบใจตรงเตาย่าง ถ้าให้เลือกทานคงไปสาขาอื่นทีย่างเตาถ่านดีกว่าครับ